Konin
Konin on maakonnaõigustega linn Poolas Suur-Poola vojevoodkonnas, Konini maakonna halduskeskus (ei kuulu ise maakonna koosseisu). Konin asub Warta jõe ääres, Poznańist umbes 95 kilomeetrit idas. Konin sai linnaõigused enne 1293. aastat. Teise Poola jagamise tagajärjel läks linn 1793. aastal Preisi kuningriigi võimu alla. Alates 1807. aastast oli Konin Varssavi hertsogiriigi koosseisus. Neljas Poola jagamise tulemusel läks linn 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu.